kardosdrur/scandi-wiki huggingface dataset:
Alkymisten (roman)

Alkymisten eller O Alquimista er en roman skrevet af Paulo Coelho i 1988.

Den blev en international bestseller, og udgivet på 70 sprog. Alene i forfatterens hjemland, Brasilien, blev der solgt mere end 2 millioner eksemplarer. 

Bogen er en fortælling om at følge sine drømme, og handler om den unge andalusiske fårehyrde, Santiago, der sælger sin fåreflok og krydser Gibraltarstrædet til Tanger. Dette bliver begyndelsen på en rejse gennem den nordafrikanske ørken, hvor han møder Alkymisten.

Litteratur i 1988
Romaner fra Brasilien
Elleve minutter

Elleve minutter eller Onze Minutos er en roman skrevet af Paulo Coelho. Den blev for første gang udgivet i 2003. 

Bogen er baseret på en sand historie om en ung brasiliansk kvinde, der tager til Geneve, Schweiz, hvor hun bliver prostitueret, for så at møde en skæbnesvanger person.

Litteratur i 2003
Romaner fra Brasilien
Heinrich Stieglitz

Heinrich Wilhelm Stieglitz (født 22. februar 1801 i Arolsen, død 24. august 1849 i Venedig) var en tysk digter. 

Han studerede filosofi og klassisk filologi i Göttingen, Leipzig, hvor han traf sin senere hustru Charlotte Willhöft, og Berlin, og blev 1827 Kustos ved det kongelige Bibliotek der. Han debuterede med de sammen med Ernst Grosse udgivne »Gedichte«, der efterfulgtes af »Bilder des Orients« (4 bind, 1831—33) og »Stimmen der
Zeit«, Bøger, der viser ham som en især af Rückert påvirket poet, uden virkelig Originalitet og Skaberevne. Hans sværmeriske Hustru fik nu den overspændte Idé, at en stor uventet Sorg muligvis kunde forvandle den noget lethargiske Mand, hos hvem Evne og Ærgerrighed stod i diametral Modsætning, til en stor Digter, og hun dræbte sig derfor 24. Decbr 1834 ved et Dolkestik. Hendes Idé viste sig højst uheldig, thi S. knækkede nu helt sammen, flakkede senere hvileløs og fortvivlet rundt, opholdt sig vekselvis i München, Rom og andre Byer, indtil Døden (af Kolera) forbarmede sig over ham, og han fandt sit sidste Hvilested paa Sophiekirkegaarden i Berlin ved sin Hustrus Side. Efter hendes Bortgang havde han kun faaet udgivet »Das Dionysosfest« og »Bergesgrüsse«.

Kilder 
 

Digtere fra Tyskland
Tyskere i 1800-tallet
Salmonsens
Gustav von Stiehle

Friedrich Wilhelm Gustav von Stiehle (født 14. august 1823 i Erfurt, død 15. november 1899 i Berlin) var en preussisk generalløjtnant. 

1840 indtrådte han i hæren og kom 1855 som kaptajn til generalstaben, overtog 1860 den historiske afdeling her og holdt forelæsninger på krigsskolen. 1864 ansattes han ved general Wrangels stab under krigen mod Danmark. 1866 udnævntes han til oberst og forrettede under krigen med Østerrig med stor dygtighed tjeneste i det store hovedkvarter. 

1869 blev han afdelingschef i generalstaben og var 1870 generalstabschef ved 2. armé, i hvilken stilling han indlagde sig særlig fortjeneste. Stiehle sluttede forhandlingerne med den franske general Jarras angående overgivelsen af Metz. Efter at have beklædt flere betydelige stillinger blev han 1877 generaladjutant og 1881 chef for 5. armékorps. 1884 udnævntes han til general for infanteriet, 1886 til chef for Ingeniør- og Pionerkorpset samt generalinspektør for fæstningerne; 1888 tog han sin afsked.

Kilder 
 

Generaler fra Tyskland
Generaler fra Preussen
Tyskere i 1800-tallet
Personer fra Erfurt
Salmonsens
Det økumeniske kirkemøde på Fanø 1934

Det økumeniske kirkemøde på Fanø 1934 blev afholdt på kurhotellet ved Fanø Bad august 1934 med repræsentanter for kirker verden over, Det Økumeniske Råd for Praktisk Kristendom (Life and Work) og Kirkeligt Verdensforbund ("World Alliance for promoting International Friendship through the Churches", en forløber for Kirkernes Verdensråd fra 1948).

Biskop over Haderslev Stift Valdemar Ammundsen var mødets vært. Han arbejdede tæt sammen med den tyske præst Dietrich Bonhoeffer og den engelske biskop George Bell.

Under indflydelse af nationalsocialisterne var Deutsche Evangelische Kirche blevet grundlagt 1933. Den dominerende fraktion var Deutsche Christen som åbent sympatiserede med nationalsocialisterne og havde ledelsen i mange landskirker, Landeskirchen. Ammundsen og især Bell bestræbte sig for at bekendelsesfløjen inden for Deutsche Evangelische Kirche – den fløj der senere udviklede sig til Bekendelseskirken – kunne komme til orde. Det endte dog med at de ikke deltog i mødet, men det lykkedes at få genneført en resolution om den kirkelige situation i Tyskland og udnævnelse af præses Karl Koch og Bonhoeffer til kommitterede i Life and Work.

Fanømødet havde betydning derved at bekendelsesfløjen for første gang fik international støtte og fordi rigskirken for første gang for alvor blev kritiseret på internationalt niveau.

Der blev i 1994 rejst en sten ved Fanø Bad til minde om begivenheden, skænket af det internationale Bonhoeffer-selskab, Internationale Bonhoeffer-Gesellschaft

Noter

Litteratur 
 Jens Holger Schjørring: Kristendom og socialt engagement : V. Ammundsen og hans samtid, Berlingske Forlag, 1980 –  – side 210-213
 Peter Tudvad: I krig og kristendom - En biografi om den tyske teolog og modstandsmand Dietrich Bonhoeffer, Bind 1, Lindhardt og Ringhof, 2014 –  – side 621-641

Eksterne henvisninger 
 Da der blev skrevet kirkehistorie på Fanø af Jørn Martinsen  på tidsskrift.dk
 Kurhotellet Fanø Vesterhavsbad, billede. Det åbnede i 1892 som det første kur- og badehotel i Danmark.
 Billede  af stenen til minde om mødet 24.-30. august 1934, skænket af det internationale Bonhoeffer-selskab.

Økumeni i Danmark
Fanø
Begivenheder i 1934
Bekendelseskirken
Kirkekonciler
Potu

Potu er en landsby og kommune i Goychay Rayon, Aserbajdsjan. Det har en befolkning på 3.567. Kommunen består af landsbyerne Potu, Kürd og Ulaşlı Şıxlı.

Byer i Aserbajdsjan
Nigerian National Petroleum Corporation

Nigerian National Petroleum Corporation (NNPC) er det statslige olieselskab i Nigeria. Gennem selskabet regulerer og deltager den nigerianske stat i landets olieindustri. Ifølge den nigerianske grundlov ejes alle mineraler, olie- og gasressourcer i landet af den nigerianske stat.

Koncernen blev etableret 1. april 1977 gennem en fusion mellem Nigerian National Oil Corporation og Federal Ministry of Mines and Power. I samarbejde med en række multinationale selskaber som Shell, ExxonMobil, Agip, Total og Chevron kontrollerer NNPC udvindingen af olie og gas i landet.

I december 2021 underskrev Nigerias føderale regering og Nigeria National Petroleum Corporation (NNPC) Ltd et aftalememorandum på N621 milliarder til at finansiere opførelsen af kritisk vejinfrastruktur i Nigeria.

NNPC Towers i Abuja er hovedkontoret for NNPC. Det er bygget med fire identiske tårne og ligger i Herbert Macaulay Way i Central Business District. NNPC har også kontorer i Lagos, Kaduna, Port Harcourt og Warri, samt et internationalt kontor i London.

Olieselskaber
Virksomheder fra Nigeria
Etableret i 1977
Statsejede virksomheder
Salem (Massachusetts)

Salem er en by der ligger i den amerikanske stat Massachusetts i USA, ved Essex County. Den er berømt for sine hekseprocesser fra slutningen af 1600-tallet, hvor adskillige familier samledes for at jage, fange og henrette personer anklagede og mistænkte for at udøve trolddom og sort magi. Anklagede hekse blev dømt til døden ved hængning. Et andet tilfælde var Giles Corey, en ældre bonde, døde da han over en række dage blev knust under sten efter han nægtede sig skyldig i trolddom eller forbindelse med hekse.

Salem Heksemuseum 
Byen Salem har sat sit eget museum op, der omhandler Hekseprocesserne i Salem og folkene der blev henrettede og henretterne selv, og hvordan de blev henrettet.

Eksterne henvisninger 

 

Byer i Massachusetts
Lærum

Lærum er et efternavn, der henviser til blandt andre:

 Erik Lærum
 Gustav Lærum
Charlotte Amalie Skeel (1685-1729)

Charlotte Amalie Skeel (født 1. april 1685 på Fussingø, død 28. april 1729 i København) var en dansk adelsdame.

Hun var eneste overlevende barn af Mogens Skeel og Helle Helene Rosenkrantz og dermed arving til stamhuset Fusingø, som faderen havde oprettet 1688. 8. januar 1702 ægtede hun Christian Ludvig von Plessen, som samtidig arvede stamhuset og ændrede navn til Scheel von Plessen. Charlotte Amalie Skeel er således stammoder til Scheel-Plessen-slægten.

Hun er begravet i Ålum Kirke.

Kilder 
 Reventlow Genealogical Database

Charlotte Amalie 1
Danskere i 1700-tallet
Godsejere fra Danmark
Danskere i 1600-tallet
Paul Martin von Bülow

Ikke at forveksle med Poul Martin Bülow

Paul Martin von Bülow (11. december 1795 – 16. oktober 1877) var en dansk officer.

Bülow blev generalmajor, kammerherre og var fra 1859 kommandant af Kastellet. Han var Kommandør af 1. grad af Dannebrog og af Sankt Olavs Orden, af Sværdordenen mm.

Han var gift med Anna Elisabeth Amalia Døcker (10. august 1799 – 9. juni 1889). Til minde om sine forældre stiftede datteren Agnes Elisa Anna von Bülow Generalmajor Kammerherre Paul Martin von Bülows og Hustru Anna Christine Amalie von Bülow født Døckers Legat for Medlemmer af Familien Bülow.

Litteratur 
 Regitze Rohde: "Erindringer fra Svendborg og omegn af generalmajor Poul [sic] Martin von Bülow", Fynske Årbøger (1993), s. 74-88.

Paul Martin
Generalmajorer fra Danmark
Danskere i 1800-tallet
Kommandører af 1. grad af Dannebrog
Kommandører med stjerne af Sankt Olavs Orden
Kammerherrer fra Danmark
Zacky Vengeance

Zachery James Baker (født 11. december 1981), også kendt som Zacky Vengeance, er rytmeguitarist og baggrundsvokal i Avenged Sevenfold.

Vengeance lærte sig selv at spille guitar i en alder af 13 år. Han gik på Huntington Beach High School i Californien. Før han kom med i Avenged Sevenfold var han i et punkband som hed MPA (Mad Porn Action). Baker har siden ladet forstå, at de ikke var særlig succesrige. Zacky fandt på Avenged Sevenfolds bassists navn, Johnny Christ, da han mente at navnet klædte ham, og at det ville provokere en masse mennesker. Vengeance fandt også på forkortelsen A7X.

Vengeance er venstrehåndet, men han husker, at han fik en højrehåndsguitar af sine forældre i fødselsdagsgave, da han fyldte 13. Han lærte at spille på den med guitaren vendt på hovedet.

Guitarister fra USA
Heavy metal-musikere fra USA
Personer fra Californien
The Rev

James Owen Sullivan (født 9. februar 1981, Huntington Beach, Californien - død 28. december 2009), bedre kendt som The Reverend Tholomew Plague forkortet som The Rev var Trommeslager for det amerikanske band Avenged Sevenfold. Han var også forsanger for bandet Pinkly Smooth, et band hvor han var kendt som Rat Head. Pinkly Smooth var et sideprojekt som han havde med leadguitaristen fra Avenged Sevenfold, Synyster Gates.
Sullivan gik på Huntington Beach University i Californien.

Han blev fundet død i sit hjem den 28. december 2009, 28 år gammel.

Pinkly Smooth 
Pinkly Smooth var et amerikansk heavy metal band. Bandet blev formet i sommeren 2001 i Huntington Beach, Californien, som et sideproject for Avenged Sevenfolds trommeslager/sangskriver Jimmy "The Rev" Sullivan, som originalt havde The Rev (under navnet "Rathead") på vokalerne, sammen med Avenged Sevenfold medlem Synyster Gates på guitar og tidligere Ballistico medlemmer Buck Silverspur(under navnet "El Diablo") på bas og Derek Eglit(under navnet Super Loop) på trommer. De udgav ét album, Unfortunate Snort, som havde tidligere Avenged Sevenfold-bassist Justin Meacham (under navnet Justin Sane) som keyboard spiller, og skrevet primært af The Rev og Synyster Gates.
Bandet gik i opløsning i 2002.

Diskografi

med Suburban Legends 
 Origin Edition (1999)

med Pinkly Smooth 
 Unfortunate Snort (2001)

med Brian Haner 
 Fistfight at the Wafflehouse (2010) (posthumt; tormmer på "Bring My Baby Back")

med Avenged Sevenfold 
 Sounding the Seventh Trumpet (2001)
 Waking the Fallen (2003)
 City of Evil (2005)
 Avenged Sevenfold (2007)
 Live in the LBC & Diamonds in the Rough (2008)
 Nightmare (2010) (posthumt; tekst, komponist og vokal. vokal og trommer på demonumre, forsanger på "Fiction", growl på "Save Me", sangskriver på alle sange)
 Life Is but a Dream... (2023) (posthumt; tekst på "Beautiful Morning"; bro på "Mattel")

Referencer

Eksterne henvisninger 
 The Death Of Avenged Sevenfold Drummer The Rev Will Change The Band's Sound Forever  på mtv.com
 

Trommeslagere fra USA
Donaustauf

Donaustauf er en lille markedsby i Bayern i Tyskland. Den ligger ved Donau, 5 km øst for Regensburg på kanten af Bayerischer Wald. Der var 3.700 indbyggere i 2009.

I byen findes rester af en en middelalderborg, som formodes at være bygget 914 – 930.

På en bjergkam, der rejser sig over Donau, ligger det imponerende tempel, Walhalla, som tydeligt har hentet inspiration hos Parthenon i Athen. Templet er opført af kong Ludwig 1. af Bayern i midten af 1800-tallet.

Links 
 Turistkontorets hjemmeside  – på tysk

Henvisninger 

Byer i Bayern
Otto Bülow

Otto (von) Bülow er navnet på flere personer:

 Otto Bülow (officer) (1812-1895) – dansk generalmajor (Otto Severin August von Bülow)
 Otto von Bülow (diplomat) (1827-1901) – preussisk diplomat
 Otto Bülow (billedskærer) (1904-1944) – dansk billedskærer
 Otto von Bülow (søofficer) (1911-2006) – tysk søkaptajn i Bundesmarine
Desuden:
 Otto Friedrich von Bülow (1718-død efter 1780) – dansk officer
Johnny Christ

Jonathan Lewis Seward,(født 18 November 1984), bedre kendt som Johnny Christ er bassist i det Amerikanske band Avenged Sevenfold. Han var den fjerde bassist som kom ind i Avenged Sevenfold i 2002. Han er vokset op i Huntington Beach,Californien.

Biografi 
Christ gik på Marina High School i Huntington Beach, Californien og mødte senere hen M. Shadows, Zacky Vengeance, Synyster Gates og The Rev.
Efter Dameon Ash forlod bandet i 2002, trådte han til som bandets bassist.

Musisk 
Christ tog fri fra skole i nogle uger for at midlertidigt erstatte bandets bassist Dameon Ash i mens de turnerede.
Christ droppede hurtigt ud af skolen for at blive bandets permanente bassist.

Bassister fra USA
Ngari

Ngari (kinesisk: 阿里; pinyin: Ālǐ; tibetansk: མངའ་རིས་; Wylie: Mnga'-ris) er et præfektur i Den autonome region Tibet i Folkerepublikken Kina.

Ngari har et areal på 304.683 km² og ca. 80 000 indbyggere (2007). Ngari er dermed et af de tyndest befolkede områder i Tibet.

Området er meget højtliggende; selv dalstrøgene ligger næsten alle i en højde over 4.300 moh. På grund af højden og de sparsommelige resourcer var og er en stor del af befolkningen nomader. Deres dialekt kaldes «øvre dialekt» (tibetansk: stod skad).

Administrative enheder 
Præfekturet Ngari har jurisdiktion over 7 amter (县 xiàn). Et område i vest, Aksai Chin, er kontrolleret af Kina, men Indien anser området som en del af Kashmir og gør følgelig krav på det.

Præfekturer i Tibet
Johan Bülow (flertydig)

Johan (von) Bülow kan henvise til flere personer:

 Johan Bülow til Sanderumgård (1751-1828) – dansk godsejer og hofmarskal
 Johan Bülow (diplomat) (1814-1890) – dansk diplomat
 Johan Bülow (overpræsident) (1885-1945) – dansk overpræsident i København (Johan Keller Bülow)
 Johan Bülow (erhvervsmand) (født 1984) – dansk erhvervsleder
Ulla Brockenhuus-Schack

Ulla grevinde Brockenhuus-Schack, født Reinholdt (født 22. oktober 1961) er en dansk erhvervsleder, som siden 2005 har været managing partner i SEED Capital Denmark.

Hun er uddannet fra Handelshøjskolen i København og har en MBA i strategi og innovation fra Columbia Business School 1988. Hun er bestyrelsesmedlem i Mary Fonden, Oticon Fonden, William Demant Invest A/S , Amminex, Expanite, OrderYoyo og Tivoli A/S samt bestyrelsesmedlem i DVCA. Hun er også næstformand af repræsentantskab for Fonden for Entreprenørskab. Hun er medlem af VL-gruppe 1.

Hun er gift med kammerherre og hofjægermester Michael Brockenhuus-Schack, som ejer Giesegård ved Ringsted.

Kilder 
 "Den ydmyge pengemager", Magasinet Lederne, nr. 7 (december 2010).

Ulla
Erhvervsfolk fra Danmark
Erhvervskvinder
Grevinder fra Danmark
Personer i Kraks Blå Bog
Personer med tilknytning til Tivoli
Center for Energibesparelser

Center for Energibesparelser blev etableret af Klima- og Energiministeriet den 1. marts 2010 som en efterfølger til den hidtidige elsparefond. Centret beskæftiger sig med besparelser inden for alle energiformer og sektorer, dog bortset fra transport, mens Elsparefonden – som navnet indebar – var 'begrænset' til besparelser i forbruget af elektricitet.

Center for Energibesparelser angiver, at Centret byggede videre på Elsparefondens arbejde. Centret drev Elsparefondens "Klub1000" videre og udgiver klubbens nyhedsbrev, skrevet af de samme mennesker, som det oplyses. Ligeledes viderefører Centret værktøjet "Min E-bolig". (Om "Klub1000" og "Min E-bolig" se afsnit nedenfor).

Center for Energibesparelser brugte betegnelsen Go'Energi som slogan og logo. Navnet Go'Energi er tilsyneladende ikke nærmere forklaret, men må tolkes som "God Energi", og forkortelsen Go refererer måske også til det engelske ord go, som på dansk betyder gå. (Fx betyder det engelske udtryk "go metric" gå over til metersystemet).

Go'Energi har også været benyttet i navnet på centrets domæne / websted: GoEnergi.dk (men altså uden apostrof). I 2012 overførtes aktiviteterne i centret til energistyrelsen gennem sitet sparenergi.dk, idet den særskilte bevilling til fonden blev sparet bort ved energiforliget i 2012.  

Herefter overførtes aktiviteterne til energistyrelsen gennem sitet sparenergi.dk, idet den særskilte bevilling blev sparet

Klub1000 
Klub1000 hjælper medlemmerne / brugerne med at sænke elforbruget til 1.000 kWh pr. person om året. Der 'lokkes' med at man kan få et sundt elforbrug uden at give afkald på komforten. Medlemskab er gratis. Klubbens navn kommer fra det nævnte mål / pejlemærke på 1.000 kWh pr. person om året. Det nuværende gennemsnitlige elforbrug per dansker angives at være 1.500 kWh om året. Medlemmer af klubben kan på klubbens hjemmeside bl.a. indtaste aflæsninger af elmåleren, og dermed følge elforbruget.

Min E-bolig 
"Min E-bolig" er et værktøj på internettet om elforbrug i private husstande. Det angives at værktøjet er gratis, og at det "analyserer dit elforbrug og hjælper dig til at spare".

Boligtjek 
Boligtjek er et nyt værktøj som angives at blive præsenteret i marts 2011. Dermed vil analysemulighederne blive udvidet til også at omfatte varmeforbruget i en bolig. Boligtjek skal kunne give et overblik over boligens energiforbrug, og komme med forslag til forbedringer = besparelser.

Noter

Se også 
Energiforum Danmark

Kilder og eksterne henvisninger 
 GoEnergi.dk, hjemmeside for Center for Energibesparelser.
 Elsparefonden bliver til Center for Energibesparelser, Nyhedsmail fra "Klub1000" under Center for Energibesparelser, marts 2010.
 "Kritikere: Elsparefonden blev nedlagt med et pennestrøg" , en artikel og debat i Nyhedsmagasinet Ingeniøren, 18. august 2009.
 Domænenavnet elsparefonden.dk . Information fra Netnationen.dk, herunder om de 29 domæner der henviser til elsparefonden.dk
 Hjemmeside for Klub1000
 Hjemmeside for værktøjet "Min E-bolig" 

Organisationer fra Danmark
Etableret i 2010
Energi i Danmark
Elforsyning
Energiforum Danmark

Energiforum Danmark er en forening der fungerer som en videnbank og et udviklingsforum om reduktion af energiforbruget.

Foreningen blev oprettet i april 1982 med navnet "Foreningen for Energistyring", under tilskyndelse fra Energiministeriet (som blev udskilt fra det daværende Miljøministerium i 1979), og på baggrund af energikrisen (oliekrisen) i efteråret 1973 og arbejdet i det Energispareudvalg, der dengang blev nedsat af det daværende Handelsministerium.

Foreningen skiftede navn til "Foreningen for Energi & Miljø", og senere til "Energiforum Danmark", og under det navn markerede foreningen sit 25-års jubilæum i 2007.

Det angives, at Energiforum Danmark har knap 460 medlemmer fra ca. 350 forskellige virksomheder, kommuner, boligforeninger mv.

Kilder og eksterne henvisninger 
 Energiforum Danmark , foreningens websted.

Foreninger fra Danmark
Etableret i 1982
Aukštaitija

Aukštaitija (, , ) er en af de fem historiske landsdele i Litauen. Som navnet siger er regionen relativt højt beliggende, især i de østlige dele.

Geografi 
Aukštaitija ligger i den nordøstlige del af Litauen og omfatter en lille del af Letland og Hviderusland. Den største by, og hovedstaden i regionen er Panevėžys, der har over 100.000 indbyggere. De øvrige byer (med befolkning over 20.000 indbyggere) er:
 Panevėžys – 119.749 (anses for at være hovedstad i landsdelen)
 Jonava – 34.954
 Utena – 33.860
 Kėdainiai – 32.048
 Visaginas – 29.554
 Ukmergė – 28.759
 Radviliškis – 20.339

Regionen er fuld af søer, især i den østlige side.

Historie 
Historisk svarede Aukštaitija til fyrstendømmet Litauen op til 1200-tallet. Landsdelens oprindelige hovedstad var højst sandsynligt Kernavė. I et brev til Paven fra 1322 omtaler Gediminas Aukštaitija som terra Eustoythen (). Aukštaitija blev nævnt som Austechia i Chronicon terrae Prussiae, skrevet omkring 1326. Siden slutningen af 1200-tallet omfattede landsdelen fyrstendømmet Litauen, senere opdelt i fyrstendømmet Vilnius og fyrstendømmet Trakai, og navnet blev sandsynligvis anvendt som en fællesbetegnelse for de to fyrstendømmer. Siden det 1400-tallet svarede Aukštaitija til Trakai voivodskab og Vilnius voivodskab som en politisk og etnisk baseret enhed, også kendt som "Lietuva siaurąją prasme" eller "Tikroji Lietuva" (, ).

Demografi 
Indbyggerne taler fortrinsvis den aukštaitiske dialekt af det litauiske sprog. I følge den nye klassificering af dialekter er litauisk kun opdelt i to dialekter, Aukštaitisk og Žemaitisk, alle tidligere dialekter er klassificeret som underdialekter. De tidligere dialekter Sudovian og Dzukian betragtes nu som underdialekter af Aukštaitisk, og omtales som øst-aukštaitisk.

Regionen har russiske og hviderussiske mindretal i øst, som har indflueret på dialekten med en række låneord. Imidlertid er brugen af dialekter, som i Litauen i øvrigt, faldende.

Symboler 

Aukstaitijas flag og våbenskjold blev indført i marts 2007.

Se også 
 Aukštaitija nationalpark

Eksterne henvisninger 

Litauens etnografisk landsdele
Litauens historie
Förde Park

Förde Park (dansk: Fjordpark) er et overdækket indkøbscenter i den sydlige del af Flensborg. Det er ca. 47.000 m² stort og indeholder bl.a. et stort lavprisvarehus, møbelvarehus og et byggemarked.

Udvalgte butikker 
 ADAC rejsebureau
 Aldi
 Bonita
 Intersport
 NewYorker
 Praktiker – byggemarked
 Promarkt – elektronikvarehus
 real,- – lavprisvarehus
 Roller – møbelvarehus
 OBI - byggemarked

Indkøbscentre i Flensborg
Roskilde Højskole (flertydig)

Roskilde Højskole kan henvise til:
 Roskilde Højskole – en højskole, der lukkede i 2001
 Roskilde Festival Højskole – en højskole, der planlægger at åbne i 2014, og som i startfasen gik under navnet "Roskilde Højskole"
 Roskilde Højskole (dokumentarfilm) – dansk oplysningsfilm fra 1940
International League of Antiquarian Booksellers

International League of Antiquarian Booksellers (ILAB, ILAB/LILA) er den internationale samarbejdsorganisation for 20-30 nationale brancheorganisationer for antikvarboghandlere. Der er et par tusinde boghandlere tilsluttet ILAB.

ILAB blev dannet 1948 i København og har som motto Amor librorum nos unit (latin "Kærligheden til bøger forener os"). En af foreningens vigtigste opgaver er at opstille etiske retningslinjer som alle medlemmer skal følge. Foreningen har en søgemaskine på sin hjemmeside.

Eksterne henvisninger 
 ILABs hjemmeside

Bogantikvariater
Etableret i 1948
FPS (flertydig)

FPS, henviser til forskellige artikler:
 FPS – Frames Per Second (Billeder Per Sekund)
 First-person shooter – Populær computerspilsgenre